Sinyó José Satué naixió de casa Ferrer d'Escartín en 1907, y creixó, casó y vevió en o lugar dica 1967, quan teneba 60 anyos. Su muller tamién yera de Sobrepuerto, d'Otal, por a qual cosa as relacions socials y familiars s'heban desembolicau siempre entre o cabo alto de Sobrepuerto y os lugars mas amanaus en a valle de l'Ara. As ferias de ganau en Broto y en Biescas, a mili, y bella excursión ocasional ta o Sarrablo u ta Naval (pa comprar os famosos «boticos» d'alfar d'astí) formarán a suya visión d'o mundo a más gran parte d'a suya vida.